En ganske liten (1,1-1,35 millimeter), avlangt-oval, lyst brunlig stumpbille. Hodet er bredt sekskantet med små fasettøyne. Pronotum er rundet, dekkvingene rundede uten påfallende lengdestriper, de dekker nesten hele bakkroppen. Antennene er forholdsvis korte, men det innerste leddet nokså langt, utgjør omtrent en tredjedel av antennens lengde. Ytterst er det en oval, tre-leddet klubbe.